何耕道還卭南贈詩爲别
作者：郭印
朝代：宋

paragraphs: 古人不復見，俗學尚穿鑿。
時花亦可觀，潢潦終易涸。
暮年識吾子，志與流輩各。
入道窮根源，高情轉寥廓。
詩章富波瀾，議論生鋒鍔。
胡爲困窮途，計拙客古雒。
出門春草芳，西風漸摇落。
我時喜過從，妙語資發藥。
人情變炎凉，白首忽難託。
悵望鶴鳴雲，羈懷每作惡。
告别何依依，交游義不薄。
行矣覲親闈，菽水端可樂。